SARL-NUUS SONDAG 23 NOVEMBER 2008 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. 


Oudio is ook beskikbaar via die web: www.sarl.org.za; klik op ARMI en volg 
die skakels soos aangedui. Vir oudio via Echolink koppel met ZSOJPL-R. 


Hierdie, en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), op 145,725 MHz vanuit Pretoria 
met herleidings op 28,325, 14,235, 10,130, 7,066 en 3,695 MHz ESB, asook op 
51,400, 438,825 en 1 297 MHz FM in die Pretoria-gebied. (Ander nuuslesers 
verander soos toepaslik). 


STIL SLEUTEL 


Dit is met leedwese dat ons moet aankondig dat lan Hunter, ZS5IH, die aand 
van 19 November oorlede is. lan was n aktiewe lid van die Highway Amateurra- 
dioklub en is onlangs tot sekretaris verkies, maar moes weens swak gesondheid 
bedank. 


Aan sy vrou Anne en familie ons innigste meegevoel. 
(POUSE) 
In die nuus vandag; 


GROOT DAG VIR SUID-AFRIKA BY DIE IARU-STREEK 1 SE FINALE 
VOLTALLIGE VERGADERING 


SARL-NUUS HET GEFOUTEER 


AFDELING 6 SE SATELLIETWERKINGGROEP GAAN AKTIWITEIT 
BEVORDER 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


GROOT DAG VIR SUID-AFRIKA BY DIE IARU-STREEK 1 SE FINALE 
VOLTALLIGE VERGADERING 


Dit was n groot dag vir Suid-Afrika en die Suid-Afrikaanse Radioliga verlede 
Donderdag toe die IARU-Streek 1 se finale voltallige vergadering van die 2008- 
driejaarlikse konferensie in Kroasië, gehou is. SARL-raadslid en redakteur van 
Radio ZS, Dennis Green, ZS4BS, is as sekretaris van die Uitvoerende Komi- 
tee verkies. Die Uitvoerende Komitee bestuur die sake van die TARU-Streek 1 
tussen die driejaarlikse konferensies. Dennis is die tweede SARL-raadslid om 
n lid van die TARU-Streek 1 se Uitvoerende Komitee te word. Hans van de 


Groenendal, ZSGAKV, het vir drie termyne op die Uitvoerende Komitee gedien. 
Die sekretaris is n senior- en sleutelposisie op die komitee. Veels geluk Dennis. 


Die nuut aangestelde komitee is: 


President: Hans Blondeel Timmerman, PB2T; Visepresident: 'Tafa Diop, 
6WI1KT; Sekretaris: Dennis Green, ZS4BS; Tesourier: Andreas 'Thiemann, 
HB9JOE; Lede: Hani Raad, ODSTE, Betty Magnin, F6IOC, Nikola Oercin, 
9A5W, Panayot Danev, LZ1US, en Colin Thomas, G2PSM. 


Die tweede groot gebeurtenis tydens die gesamentlike vergadering was die 
aankondiging dat Suid-Afrika met n groot meerderheid gekies is om gasheer 
te wees vir die 2011-kongres. Die stemming was soos volg: SARL 22 stemme, 
URE 15 stemme en RSGB 10 stemme. Die konferensie sal in September 2011 
by Sun City gehou word. 


Voorbereidings vir die vergadering sal so te sê onmiddellik begin nadat die or- 
ganiserende komitee aangewys is by die volgende SARL-Raadsvergadering wat 
vroeg in Desember gehou sal word. 


Sluit volgende Sondag by Dennis en Rassie aan wanneer hulle, tydens die Pres- 
ident se Net om 19:30, verslag sal doen oor die konferensie. 


SARL-NUUS HET GEFOUTEER 


Een eenvoudige woordjie het die betekenis van die boodskap oor die publikasie 
van die lys van persone wie se lisensies nog nie betaal is nie, verander. OKOSA 
het n lys op die web by www.icasa.org.za, gepubliseer van onbetaalde lisen- 
siefooie. Klik op “Freguency Spectrum advertisment” en van die volgende bladsy 
is daar n Excel-sigblad met besonderhede van onbetaalde lisensies. 


Indien u naam op die lys verskyn en u het wél u lisensie betaal, kontak “Su- 
pervisor Collections”: Lindsay Le Roux op 011 566 3895 of per e-pos na ller- 
oux@icasa.org.za of faks na 011 566 3896 met u betalingsbesonderhede. Die 
finale datum hiervoor is 28 November 2008, waarna, alle onbetaalde lisensies 
gekanselleer sal word. 


Indien u een van die RAF-eksamens gedurende hierdie jaar geskryf het en u 
naam verskyn op die lys, moet u geen aksie neem nie. Die SARL en OKOSA is 
bewus van die probleem en het dit reggestel. 


Ons vra verskoning vir dié glips. 


AFDELING 6 SE SATELLIETWERKINGGROEP GAAN AKTIWITEIT 
BEVORDER 


Hal Lund, ZS6GWB, was gasheer by n vergadering van satelliet-entoesiaste wat 
by sy huis byeengekom het. Besprekings het gehandel oor die karaktertrekke van 
satelliete wat tans aktief is en die voorgestelde tegniese prosedures wat gevolg 
moet word. Edie Leighton, ZSOBNE, is as spreekbuis vir die groep verkies en die 
opdrag gegee om die gebruik van satelliete in lae aardse wentelbane te bevorder. 


SA-AMSAT is ook bespreek en almal teenwoordig het saamgestem dat indiwidu- 
ele lidmaatskap belangrik is aangesien die AMSA'T-organisasie die hoofaanvo- 
erder is vir die ontwikkeling en lansering van nuwe amateursateliete. 


Hierdie samekomste is veral bruikbaar vir satellietgebruikers aangesien die ko- 
rtstondige verbyvlug van n satelliet nie geleenthede skep vir geselskap en die 
bespreking van onderwerpe nie. Om n volledige verslag van die vergadering, en 
n opgradering van die Namibiese BHE- en satellietekspedisie, te lees, besoek 
wwWw.amsatsa.Org.za. 


NETBEHEERDERS VIR WEEKLIKSE NASIONALE HFE-NETWERKE BEN- 
ODIG 


Die Departement van Kommunikasie is besig om sy aktiwiteite aangaande am- 
ateurradio by leerders in skole en studente by tersiëre instellings vir verdere 
opleiding te bevorder. Die Departement en die SARL werk tans aan n Mem- 
orandum van Ooreenkoms wat die verskillende vlakke van betrokkenheid van 
die SARL en vrywillige klubs en individuele radioamateurs sal uitstip. Een van 
die vereistes is om n HF-net een of twee weeksoggende weekliks te bedryf. Die 
oogmerk van hierdie nette is om leerders en studente bekend te stel aan die ra- 
dioamateurkultuur en hulle ten volle met die prosedures en toestande vertroud 
te maak. 


Vrywilligers sal vanaf hul eie stasies op 40- en 20 meter werk. In sekere areas sal 
2 meter-herhalers ook gebruik word. Hierdie netwerke sal op n vaste skedule 
werk. 


Die SARL is tans besig om n lys van vrywilligers saam te stel, wat bereid is om 
n paar uur per week aan amateuraktiwiteite af te staan. Indien u u dienste wil 
aanbied, stuur asseblief u kontakbesonderhede aan youth@sarl.org.za. U naam, 
roepsein, telefoonbesonderhede en e-posadres, indien beskikbaar, sal baie handig 
te pas kom. Hier is n geleentheid om iets terug te gee aan u stokperdjie terwyl 
u doen waaroor dit alles gaan; gesels oor die lug. 


WEBBLAAIE ONDERSKRAAG DIE PICG-PROJEKTE 


Die eerste PIC-mikroskyfiekursus sal volgende Saterdag, 29 November, by die 
NARS gehou word en op 16 Desember die een by die Nelson Mandela Metropoli- 
taanse Universiteit in Port Elizabeth. Hierdie twee kursusse is reeds ten volle 
bespreek. Voorbereidings vir die kursusse in Durban en Kaapstad is al ver 
gevorder. Besonderhede sal eersdaags bekend gemaak word. Die SARL beplan 
n verdere kursus vroeg in 2009 by die NARS. Nadere besonderhede sal eersdaags 
in SARL-nuus verskyn. 


Die naweek se webblaaie wat aan PIC-projekte gewy word sal op die web beskik- 
baar word. Besoek www.sarl.org.za, kies “activities” en klik op ARMI. 


KLUBNUUS 


In n eerste vir n jong klub het die Kalahari-Karoo Amateurradioklub n ZU- 
kursus aangebied by die Kathu Tegniese kollege in samewerking met, en onder- 


steuning van die Boland Amateurradioklub. 


Ses studente het ingeskryf van wie 5 onder die ouderdom van 20 jaar is en die 
jongste in graad 7 by die plaaslike laerskool is. Die kursus sal op 29 November 
2008 eindig wanneer die studente die RAF sal aflê. 


Tiaan, ZS3TB, n lektor in elektronika by die Kathu 'Tegniese Kollege, het die 
tegniese deel aangebied terwyl Johan, ZSSBAAK, en Gerhardt, ZS3TG, die Reëls 
en Prosedure-afdelings aangebied het. Lesings is elke Saterdag van 1 tot 22 
November aangebied. 


Die 29ste sal n jaareindfunksie en n vergadering van die omgewing se amateurs 
behels. 


n Groot dankie aan OK Sam van Radio Accessories wat n prys vir die Beste 
Tegniese Student en n gelukkige trekking vir die 29ste borg. 


Daar is n moontlikheid dat Dennis, ZS4BS, Visepresident van die SARL, by die 
geleentheid sal aansluit en ons meer vertel oor die onlangse konferensie, asook 
aktiwiteite van die SARL. 


Die Oos-randtak se herhaler op 145,675 MHz, wat in Brakpan geleë is, spog met 
'n splinternuwe toring en antenna. 


Na 30 jaar se getroue diens, is die uitgediende toring deur `n nuwe 12 meter- 
toring, met 'n 6 m-mas vervang wat vier gestapelde 2 meter-dipoolantennas 
huisves. Hierdie toring en mas staan knus bo-op 'n 18 meter-hoë watertoring. 


Die tak versoek alle amateurs om die herhaler te gebruik en om die werkverrigt- 
ing aan hulle te rapporteer. Die ERB bedank graag al die amateurs wat met 
hierdie reusetaak gehelp het. Die tak vertrou dat dit nie binne die volgende 30 
jaar weer vervang moet word nie. 


KOMPETISIENUUS 
UITSLAE VAN DIE 80 METER-@SO-GESELLIGHEID 


Die uitslae van die tweede been van die SARL se 80 meter-OSO-geselligheid wat 
in Oktober gehou is, is vrygestel. Die uitslae is soos volg; 


1ste Jan Botha, ZS4JAN, [Bloemfontein RAK] - 615 punte; 2de Marius Preston, 
ZSAMP, [Sasolburg ARK] - 590 punte; 3de Geoffery Levey, ZS6GRL, - 400 punte; 
4de Jo Snyders, ZR5PO, [Zululand ARK] - 330 punte, en 5de Theunis Potgieter, 
ZS2EC, [PEARS] - 130 punte. 


Die gekombineerde uitslae van beide bene van die SARL se 80 meter-@SO- 
geselligheid is soos volg: 


1ste Jan Botha, ZS4JAN, - 1 295 punte; 2de Marius Preston, ZSAMP, - 590 
punte; 3de Ruaan Schoeman, ZS6RMS, - 530 punte; 4de Angeline van der 
Merwe, ZU4AN, en Philip Esterhuizen, ZU4PC - 470 punte; 5de Geoffery Levey, 
ZSGGRL, - 400 punte; 6de Jo Snyders, ZR5PO, - 330 punte; 7de Oosrand ARG, 
ZSGERB, - 195 punte. en 8ste Theunis Potgieter, ZS2EC, - 130 punte. 


PEARS HE-OSO-GESELLIGHEID 


Die jaarlikse Port Elizabeth Amateurradio-geselligheid is geskeduleer vir Sondag 
14 Desember van 12:00 tot 16:00 UTC (14:00 tot 18:00 SAT). Dit is `n ESB- 
kompetisie en die volgende frekwensies is van toepassing: 3,603 tot 3,800 MHz 
en 7,043 tot 7,100 MHz. Daar is 4 inskrywingskategorieë: 


Beginners stasies in Suid-Afrika met `n ZU-roepsein; Beperk ZR-stasies in 
Suid-Afrika; Onbeperk ZS-stasies in Suid-Afrika, en DX - stasies buite Suid- 
Afrika se grense. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal tot 26 November 
onstuimig wees waarna dit stil sal wees. Die voorspelde effektiewe sonvlektelling 
sal gedurende die komende week minder as 5 wees. 20 m is die beste keuse vir 
DX met moontlike 15- en 20 m-openinge, vanaf onderskeidelik 12:00 en 15:00 
SAT na Indië. 


Kontakte met Nieu-Seeland gaan baie uitdagend wees. Om 08:00 is daar moont- 
like flou 20 m-openinge na, Australië. Swak kontakte met Peru is om 08:00 vir 
'n kort rukkie op 20 m moontlik. Brasilië kan waarskynlik op 15 m vanaf 12:00 
gewerk word en op 20 m vanaf 18:00. Vanaf ongeveer 16:00 is daar moontlike 
swak 15 en 20 m-openinge na Europa. 


Kontakte met die VSA se ooskus is op 15 m om 18:00 moontlik. 10 MHz lyk 
laatmiddag en na sononder bruikbaar vir die Morsekode- en digitale entoesiaste. 


Plaaslike toestande gaan gedurende die dag op 40 m goed wees. 80 m behoort 
gedurende vroegoggend en laatmiddag goeie resultate oor die korter afstande, 
byvoorbeeld tussen 7S5 en ZS6, te lewer. 30 m sal gedurende die middel van 
die dag goeie resultate tussen ZS6 en 7S1 lewer. 


Saans is 80 m die beste keuse. Met die somer hier kan die donderstorms en 
geraas agv, statiese ontladings uitdagende toestande lewer. 


Onthou dat hierdie net `n voorspelling is en dat HF u steeds kan verras. Skakel 
u stel aan, luister en roep ook C@ om seker te maak dat u deel van die opwinding 
is. 

Besoek gerus www.spaceweather.co.za vir meer inligting. 


DAGBOEK VAN GEBEURE 


28 November - Laaste dag vir betaling van agterstallige lisensies vir 2008; 29 
November - Kursus oor die gebruik van PICs; 30 November - Nominasies vir 
raadslede moet in wees; 30 November - Databasis van herhalers moet op datum 
wees; 30 November Presidentsnet aangaande IARU-konferensie; 31 Januarie 
2009 - Mosies en agenda-items moet in wees. 


SARL-nuus nooi klubs en individue uit om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp, nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoria-gebied uit- 
gesaai word, met herleidings op 7 (82, 7 205 en 17 590 kHz. Vir oudiostrome 
en Echolink deur ZS6FCS, besoek www.sarl.org.za, klik op ARMI en volg die 
skakels. `n Heruitsending vind Maandagaande om 21:00 SAT op 3 215 kHr 
plaas. Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Gustav, ZS6BWN, saamgestel is. 


'n Voorspoedige week word aan almal toegewens, 738. 


/EX 


